Σύμφωνα με τις συστάσεις του Υπουργείου Υγείας για τον ελληνικό πληθυσμό στις φυσιολογικές καταστάσεις ορίζονται τα εξής: Οι άντρες που καταναλώνουν αλκοόλ μπορούν να πίνουν μέχρι 2 μερίδες αλκοόλ και οι γυναίκες που καταναλώνουν αλκοόλ μέχρι 1 μερίδα (καλύτερα από κόκκινο κρασί). Στη διατροφή για απώλεια βάρους όμως καλό θα ήταν να περιοριστεί αυτή η σύσταση σε μέχρι 2 φορές ανά εβδομάδα.
Τα γλυκά επιτρέπονται στη διατροφή. Μπορείς να καταναλώσεις μια μικρή ποσότητα γλυκού μέχρι 2 φορές ανά εβδομάδα χωρίς να ανησυχείς για το βάρος σου. Αν το γλυκό το καταναλώσεις σαν επιδόρπιο στο κύριο γεύμα θα είναι ακόμα καλύτερα.